text: Udsigt til tæt påske-trafik
  04 april 2012 kl. 11.35
  Vejdirektoratet melder om udsigt til tæt påsketrafik. Det vil allerede kunne mærkes fra onsdag eftermiddag.
  Vagthavende hos Vejdirektoratet, Jens D. Jensen, siger til Ritzau tv: 
  - Man skal regne med en del udrejsetrafik op til påsken. Det betyder typisk meget trafik på vej fra hovedstadsområdet i retning mod Fyn og Jylland, siger han. 
  Også i den kollektive trafik skal man være opmærksom på påsketravlhed. 
  Uheldet syd for Vejle ventes at være overstået, når påskens udrejsetrafik begynder midt på eftermiddagen. Men netop arbejdet med at udvide motorvejen omkring Vejle vil uden tvivl give længere rejsetider. Også selv om man undgår nye uheld. 
  Det er den første højtid, hvor der er massive trafikreguleringer syd og nord for Vejlefjordbroen. Arbejdet med udvidelsen vil stå på frem til november - 2013.
  